แถลงการณ์กรณีหยุดจำหน่ายน.ส.พ.ข่าวหุ้นธุรกิจผ่าน 7-Eleven ทุกสาขา
แถลงการณ์กรณีหยุดจำหน่ายนสพ.ข่าวหุ้นธุรกิจผ่าน 7-Eleven ทุกสาขา
9 ธ.ค. 2558

 
 
เรียน ท่านผู้อ่าน น.ส.พ.ข่าวหุ้นธุรกิจ
จากกรณีที่ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ดำเนินการเปรียบเทียบปรับผู้บริหารของ บริษัท ซีพี ออลล์ จำกัด (มหาชน) กรณีซื้อหุ้น บริษัท สยามแม็คโคร จำกัด (มหาชน) โดยอาศัยข้อเท็จจริงอันเป็นสาระสำคัญต่อการเปลี่ยนแปลงของราคาหุ้น ซึ่งยังไม่ได้เปิดเผยต่อประชาชน
ทั้งนี้ เพื่อเป็นการรักษาไว้ซึ่งปณิธานของการเป็น “กระบอกเสียงอิสระแห่งตลาดทุน” และเพื่อสามารถปฏิบัติหน้าที่สื่อมวลชนได้อย่างตรงไปตรงมา “หนังสือพิมพ์รายวัน ข่าวหุ้นธุรกิจ” จะไม่มีวางจำหน่ายตามร้าน 7-Eleven เป็นการชั่วคราว หรือจนกว่าจะมีความชัดเจนประการใดเพิ่มเติมเข้ามา
อย่างไรก็ตาม ท่านผู้อ่านยังคงสามารถซื้อ หนังสือพิมพ์ข่าวหุ้นธุรกิจ ได้จากแผงขายหนังสือ รวมถึงร้านขายหนังสือทั่วไป และขอขอบพระคุณท่านผู้อ่านมา ณ โอกาสนี้ที่ได้ให้ความเชื่อถือ และสนับสนุน หนังสือพิมพ์ข่าวหุ้นธุรกิจ มาโดยตลอด
 
ด้วยความเคารพ 
น.ส.พ.ข่าวหุ้นธุรกิจ “กระบอกเสียงอิสระแห่งตลาดทุน”